فوریه‌نین 6-دا قهرمان ماراش مرکزلی زلز‌له‌لرله باغلی ایسراییلین خاریجی ایشلر ناظیری "بو اؤتن عصرین ان بؤیوک فلاکت‌لریندن بیری‌دیر" دئدی و دایانیشما مئساژی وئردی.
تورکیه-‌نین خاریجی ایشلر ناظیری مولود چاووش اوغلو و ایسراییلین خاریجی ایشلر ناظیری الی کوهن پایتاخت آنکارادا گؤروشدوک‌دن سونرا تشکیل ائدیلن بیرگه مطبوعات کنفرانسیندا چیخیش ائدیب‌لر.
سفری‌نین مقصدی‌نین زلز‌له‌لردن سونرا ایسراییلین تورکیه ایله هم رای‌لیگینی گؤسترمک و عینی زاماندا، ایکی طرف‌لی علاقه‌لری موذاکیره ائتمک اولدوغونو بیلدیرن الی کوهن دئییب: "سون بیر ایل عرضینده تورکیه-ایسراییل موناسیبت‌لر حقیقتن یاخشیلاشیب. ایسراییل حکومتی و خالقی آدیندان باش ساغلیغی وئریر، دستک وعدلریمیزی چات‌دیرماق ایستریریک.
زلز‌له‌دن ضرر چکن هر کسه یاردیما داوام ائدجییک. بو، اؤتن عصرین ان بؤیوک فلاکت‌لریندن بیری‌دیر.
اینسانی یاردیمین سیاستله علاقه‌سی یوخ‌دور. تورکیه و خالقی ایله هم راییک و بو چتین گون‌لرده احتیاجی اولان‌لارا کمکیمیزی داوام ائتدیرجییک. الیمیزدن گلن بوتون یاردیمی گؤسترجییک. قارشیدا داها آرتیق ایشلر و پروبلئم‌لر وار و بؤیوک‌دور."
